Kan-Cheong Kitchen

Kan-Cheong Kitchen ialah tajuk bagi sebuah rancangan permainan hiburan bertemakan masakan yang diterbit dan disiarkan oleh 8TV di Malaysia, di mana para peserta diuji kebolehan menyediakan makanan meskipun langsung ketandusan kemahiran memasak. Kan-cheong () dalam bahasa Kantonis bermaksud "gemuruh" atau "berdebar-debar", mencerminkan suasana kelam-kabut yang timbul dari kekecohan seseorang yang tidak pandai memasak terpaksa memasak dalam masa yang terhad sambil diganggu pekikan dan bermacam-macam kebisingan.

Menurut penerbit dan pengarah Kan-Cheong Kitchen, Hasymee Latif Julaini, "Kami mahu lari daripada konsep program masakan tipikal yang terlalu straight forward dengan menyuntik sesuatu yang lebih menyeronokkan. Menu yang diketengahkan setiap minggu adalah menu yang kita makan setiap hari. Sesekali mungkin kita mengetengahkan menu yang mungkin kedengaran hebat tetapi cara penyediaannya tidak sukar."

Permainan
Dalam setiap episod ada dua pasangan yang berentap sesama sendiri, dan setiap pasangan ini terdiri daripada seorang yang pandai memasak dan seorang lagi tidak pandai memasak (atau sekurang-kurangnya tidak pandai memasak masakan yang dikehendaki). Hanya peserta yang tidak pandai memasak ini boleh menyentuh ramuan dan alat masak dan memasak dalam permainan ini berpandukan arahan yang dijeritkan rakannya.

Yang betul-betul menyusahkan, pemain yang pandai masak perlu dijauhkan dari rakannya dan diletakkan di satu ruang yang dilengkapi monitor untuk memantau gerak-geri rakannya dari jauh (kamera kecil disematkan pada dahi pemain yang memasak) sambil memekik arahan kepada rakannya.

Terdapat tiga peringkat dalam permainan ini:

I. Penyediaan ramuan Para peserta yang memasak perlu menyediakan ramuan yang diperlukan dalam masa 30 saat atas arahan rakan masing-masing dari jauh. Selepas itu, mereka hanya boleh menggunakan ramuan yang sempat disediakan mereka tanpa mengira sama ada tepat atau tidak. Contohnya, char hor fun memerlukan bahan mi, tetapi jika lupa hendak keluarkan mi maka terpaksalah memasak tanpa mi, maka cacatlah masakannya.

II. "Kan-Cheong Cookout" Di peringkat yang paling riuh-rendah ini berlangsungya pertandingan memasak yang sebenar, dan para peserta yang memasak diberi 30 minit untuk menyiapkan masakan mengikut arahan rakan masing-masing. Apa yang menyusahkan lagi ialah peserta yang memasak itu kerap diganggu celahan dan leteran pengacara.

III. Penilaian Tiga orang pengkritik (terdiri daripada tukang masak, dan selebriti yang tidak terkenal kerana bakat memasak) menilai hasil masakan kedua-dua pasangan berpandukan dua kriteria, iaitu persembahan (presentation) dan rasa (taste). Pasangan yang memperoleh mata yang lebih dikira pemenang. Jika markahnya seri, maka para pengkritik membincangkan siapa patut menang dengan memberi pemakanan pada rasa.

Pemenang mingguan meraih hadiah tunai RM 1,000.

Episod
Petunjuk
Mata persembahan dan rasa diselaraskan mengikut nama pengkritik yang memberinya.
P - Mata persembahan
R - Mata rasa
J - Mata jumlah
Nama pemain yang memasak dicondongkan.
Pemenang ditandai warna kuning.

Rujukan

Pautan luar
Video episod lepas Kan-Cheong Kitchen di laman web 8TV
Resipi Kan-Cheong Kitchen

Rancangan 8TV
Rancangan permainan Malaysia